༄༅། །དཔལ་མཁའ་འགྲོ་རྒྱ་མཚོ་ལ་བསྟོད་པ་
བཞུགས་སོ། །
༄༅། །དཔལ་ལྡན་བླ་མ་དམ་པ་རྣམས་དང་། དཔལ་མཁའ་འགྲོ་རྒྱ་མཚོ་ལ་ཕྱག་འཚལ་
ལོ། །ཡན་ལག་བཅུ་གཉིས་སྲིད་པའི་རྩ་བཏོན་བདེན་དོན་བཅུ་གཉིས་འཁོར་ལོ་ཅན། །ཟླ་
བའི་ཆ་ཤས་བཅུ་དྲུག་རབ་འགགས་དེ་ཉིད་བཅུ་དྲུག་རིག་པའི་སྒོ། །ཕྱོགས་གཉིས་རབ་
འགགས་སྟོང་ཉིད་སྙིང་རྗེ་བཅུ་དྲུག་ཕྲག་གཉིས་དུར་ཁྲོད་ཅན། །རྒྱལ་བ་སྐུ་བཞིའི་དཀྱིལ་
འཁོར་འཁོར་ལོ་པྲ་ཕབ་བརྒྱད་དང་མཚུངས་ལ་འདུད། །བཅོམ་ལྡན་རི་ཟླའི་ཞལ་གྱི་ཟླ་
བར་སྤྱན་གསུམ་རི་དྭགས་མཚན་མས་མཚན། །བདུན་ཅུ་རྩ་དྲུག་ཕྱག་གི་པད་མ་རྣམ་མང་
མཚན་མའི་བུང་བས་དཀྲིགས། །དུ་བ་འཁྱིལ་འདྲའི་རལ་པའི་ཅོད་པན་ཟླ་ཕྱེད་སྣ་ཚོགས་
རྡོ་རྗེས་མཚན། །གཡས་བརྐྱང་གར་གྱིས་འཇིགས་བྱེད་དུས་མཚན་ཉི་མར་གནོན་མཛད་
ཁྱོད་ལ་འདུད། །དེ་ཡི་དགའ་མ་སྣ་ཚོགས་གཟུགས་མ་རྡོ་རྗེ་ཕག་མོ་རིགས་ལྡན་མ། །ཞལ་
བཞི་ཕྱག་ནི་བཅུ་གཉིས་དང་ལྡན་ཕྱག་གི་པད་མ་བཅུ་གཉིས་མ། །རྡོ་རྗེ་ལ་སོགས་མཚོན་
ཆས་བྲེལ་མ་ཨུ་མ་འཇིགས་བྱེད་གནོད་མཛད་མ། །ཕྱག་རྒྱ་ལྔ་དང་ཐོད་པ་ལྔ་སོགས་རྒྱན་
ཀུན་ལྡན་མས་འཁྱུད་ལ་འདུད། །དུར་བའི་མྱུ་གུ་འཁྲིགས་པའི་ཕུང་པོ་མར་གད་འོད་ཀྱིས་
གསལ་བ་ལྟའི། །ཆུ་སྐྱེས་རབ་རྒྱས་བཞི་བཅུ་བརྒྱད་ཀྱི་འདབ་མའི་ཕྲེང་བ་རབ་རྒྱས་པར། །
རྒྱལ་བའི་བཙུན་མོ་མཁའ་འགྲོ་མ་སོགས་རྒྱལ་བ་མཆོག་གི་རྣལ་འབྱོར་མ། །མཚམས་
དང་མཚམས་སུ་བདུད་རྩིའི་སྣོད་ལྡན་སྙིང་པོའི་པད་མར་ཕྱག་འཚལ་ལོ། །སུམ་ཅུ་རྩ་དྲུག་
རྩིབས་ཀྱི་ཕྲེང་ལྡན་རྡོ་རྗེའི་འཁོར་ལོ་མཐོན་མཐིང་ལ། །མཁའ་འགྲོ་མ་དང་ལཱ་མ་ལ་
277

ཇོ་ནང་དཔེ་ཚོགས།
སྤྱིའི་དེབ་ཞེ་བཞི་པ།
སོགས་ སུམ་ ཅུ་དྲུག་དང་དེ་ བཞིན་དུ། །སྙིང་པོའི་འཁོར་ལོ་དམར་ སེར་ མདོག་ ལ་རྡོ་རྗེ་
འཆང་མ་ལ་སོགས་དང་། །ཡོན་ཏན་འཁོར་ལོ་དཀར་དམར་མདོག་ལ་བྲམ་ཟེ་མོ་སོགས་
སུམ་ཅུ་དྲུག །ཞལ་གཅིག་ཕྱག་བཞི་ཐོད་པ་ཁ་ཊཱཾ་ཌ་མ་རུ་དང་གྲི་གུག་ཅན། །གཅེར་བུ་སྐྲ་
གྲོལ་རོ་ལ་གཡས་བརྐྱང་རང་འདྲའི་ཐབས་ཀྱིས་ལེགས་ཁྱུད་ཅིང༌། །སྒོ་དང་མཚམས་སུ་
ཁྭ་ གདོང་མ་ སོགས་ཕྱི་རོལ་ཏུ་ ཡང་གཏུམ་དྲག་སོགས། །རྡོ་རྗེར་གནས་པའི་དུར་ཁྲོད་
བརྒྱད་ལྡན་ལྷན་ཅིག་སྐྱེས་དགུའི་དཀྱིལ་འཁོར་ཟླུམ་པོ་རྒྱལ། །ནམ་མཁའི་འཁོར་ལོ་ནམ་
མཁའི་མདོག་ལ་མི་འམ་ཅི་མོ་ལ་སོགས་དང་། །རླུང་གི་འཁོར་ལོ་རླུང་གི་མདོག་ལ་མཁའ་
ལྡིང་མོ་དང་ངང་མོ་སོགས། །ས་ཡི་འཁོར་ལོ་ས་ཡི་མདོག་ལ་སྲེ་མོ་སྟག་མོ་ལ་སོགས་པ། །
སུམ་ཅུ་རྩ་དྲུག་ཕོ་ཉ་མོ་རྣམས་རང་འདྲས་འཁྱུད་ཅིང་རོ་ལ་གནས། །སྒོ་དང་མཚམས་སུ་
ཚངས་མ་དང་ནི་དབང་ཕྱུག་མ་ལ་སོགས་རྣམས་དང༌། །ཕྱི་རོལ་ཏུ་ཡང་འབར་བྱེད་དབུས་
སུ་གསོད་དང་ཀུན་ཏུ་སྐྲག་བྱེད་སོགས། །དུར་ཁྲོད་ཆེན་པོས་ཡོངས་སུ་བསྐོར་བའི་དཀྱིལ་
འཁོར་གཉིས་པ་ཆོས་སྐུ་ཡི། །དཀྱིལ་འཁོར་ཟླུམ་པོ་མི་རྟོག་འོད་གསལ་ཆོས་ཀྱི་དབྱིངས་
ལ་ཕྱག་འཚལ་ལོ། །མེ་ཡི་འཁོར་ལོ་མེ་ཡི་མདོག་ལ་མ་དང་ཆུང་མ་སྲིང་མོ་སོགས། །ཆུ་ཡི་
འཁོར་ལོ་ཆུ་ཡི་མདོག་ལ་མ་ཀ་ར་མོ་ལ་སོགས་དང་། །ཡེ་ཤེས་འཁོར་ལོ་སྣ་ཚོགས་མདོག་
ལ་ལྷ་མིན་ཏིལ་མཆོག་མ་ལ་སོགས། །སུམ་ཅུ་རྩ་དྲུག་རྣལ་འབྱོར་མ་རྣམས་རང་འདྲས་
ལེགས་འཁྱུད་རོ་ལ་གནས། །སྒོ་དང་མཚམས་སུ་དཀར་མོ་དང་ནི་ཆོམ་རྐུན་མ་ལ་སོགས་
རྣམས་དང་། །ཕྱི་རོལ་ཆུ་ཡི་དཀྱིལ་འཁོར་ལ་གནས་བྱིས་པ་གསོད་སོགས་དུར་ཁྲོད་ཀྱིས། །
ཡོངས་ སུ་ བསྐོར་བའི་དཀྱིལ་འཁོར་གསུམ་པ་དཔལ་ལྡན་ལོངས་སྤྱོད་རྫོགས་སྐུ་ཡི།
དཀྱིལ་ འཁོར་ ཟླུམ་ པོ་ གཞོམ་ མེད་ སྒྲ་ བརྙན་ ཐམས་ ཅད་ མཁྱེན་ པའི་སྐད་ ལ་འདུད། །
ཐུགས་ཀྱི་འཁོར་ལོ་མིག་སྨན་མདོག་ལ་ཀླུ་མོ་ལ་སོགས་སུམ་ཅུ་དྲུག །གསུང་གི་འཁོར་ལོ་
།
278

ཀུན་མཁྱེན་རྟོན་པ་བཞི་ལྡན།
པོད་བཅུ་གཅིག་པ།
དཔལ་མཁའ་འགྲོ་རྒྱ་མཚོ་ལ་བསྟོད་པ།
།གྲི་གུག་རིན་
བཙོད་ཀྱི་མདོག་ལ་མཆོད་མ་ཟ་མ་གཉིད་མ་སོགས། །སྐུ་ཡི་འཁོར་ལོ་གངས་རིའི་མདོག་
ལ་རྒྱལ་ཆེན་བཞི་མ་ལ་སོགས་པ། །སུམ་ཅུ་རྩ་དྲུག་རང་འདྲས་ལེགས་འཁྱུད་རོ་ལ་གནས་
ཤིང་གཟི་བརྗིད་འབར། །སྒོ་དང་མཚམས་སུ་ཆུ་སྐྱེས་དཀར་མོ་གན་དྷ་རི་མ་ལ་སོགས་
དང༌། །ཕྱི་རོལ་ཏུ་ཡང་ཚིགས་པ་ལ་སོགས་དུར་ཁྲོད་བརྒྱད་ཀྱིས་ཡོངས་བསྐོར་བའི།
དཀྱིལ་འཁོར་བཞི་པ་གཟུགས་མེད་གཟུགས་བཟང་རྡུལ་མེད་རྡུལ་དང་བྲལ་བའི་གཟུགས།
པྲ་ཕབ་གཟུགས་འདྲ་སྤྲུལ་སྐུའི་དཀྱིལ་འཁོར་གྲུ་བཞི་པ་ལ་ཕྱག་འཚལ་ལོ།
ཆེན་རྡོ་རྗེ་དང་ནི་པད་མ་འཁོར་ལོ་རལ་གྲི་དང་། །སྣ་ཚོགས་རྡོ་རྗེ་ཐོད་པ་མགོ་བོ་ཀེང་
རུས་ཞགས་པ་ལྕགས་ཀྱུ་ཡི། །ཕྲེང་བས་ཡོངས་བསྐོར་འཁོར་ལོར་གནས་པའི་ལྷ་དང་ལྷ་
མོ་འཁོར་ལོའི་མདོག །ལས་ཀྱི་འཁོར་ལོ་ས་ཡི་དུམ་བུ་ས་དང་གནས་སོགས་བཅུ་གཉིས་
རྒྱལ། །ཐབས་དང་ཤེས་རབ་སྐུ་གསུང་ཐུགས་དང་དགའ་བ་རྣམ་བཞི་ཡེ་ཤེས་ལྔའི། །རྭ་
བ་གཉིས་གསུམ་བཞི་དང་ལྔ་ཡིས་རིམ་བཞིན་ཡོངས་བསྐོར་མཆོད་པ་ཡི། །ལྷ་མོ་བརྒྱད་
གཉིས་དེ་བཞིན་འཁྱམས་སུ་བཞི་ཡིས་དམན་པའི་རྒྱལ་བ་སྟོང་། །དེ་ལྟར་བརྒྱ་ཕྲག་བཅོ་
ལྔའི་རྣམ་ པ་ བདེ་ གཤེགས་ སྙིང་ པོའི་དབྱིངས་ལ་འདུད། །ཁྱོད་ནི་སྲིད་ པ་ གསུམ་ལས་
འདས་ཀྱང་སྲིད་པ་གསུམ་གྱི་རྣམ་པ་ཅན། །ཕྲ་རབ་རྡུལ་གྱི་ཆོས་དང་བྲལ་ཡང་བརྟན་དང་
གཡོ་བ་ཀུན་གྱི་གཟུགས། །ལུས་དང་དབང་པོའི་སྦྱོར་བ་སྤངས་ཀྱང་རྟག་ཏུ་འདོད་ཆགས་
ཆེ་ལ་རོལ། །བསམ་གྱིས་མི་ཁྱབ་རྟག་པ་དཀའ་བ་མཁའ་འགྲོ་རྒྱ་མཚོས་བདག་སྐྱོངས་
ཤིག །ཞེས་པ་དཔལ་ས་ཇོ་ནང་དཔལ་གྱི་རི་ཁྲོད་དུ་བྲིས་པའོ།། །།མངྒ་ལཾ། བྷ་ཝན་ཏུ།
(མ་དཔེ་ནི་འབྲས་གནས་བཅུའི་དཔེ་རྙིང་ཕྱི་ལ། ༡༥༤ དབུ་ཅན་བྲིས་མ་དང་འཛམ་ཐང་པར་མ་ཡིན། འདི་སྔར་དེབ་ཕྲེང་
ཉེར་བཞི་པར་ཀུན་སྤངས་པའི་བཀའ་འབུམ་ནང་དུ་པར་བསྐྲུན་བྱས་པ་ནི། ཀུན་མཁྱེན་དོལ་པོའི་མཚན་གྱི་རྣམ་གྲངས་མི་
བསྐྱོད་རྡོ་རྗེ་མ་ཤེས་པ་དགོངས་འགལ་མེད་པར
མེད་པར་ཞུ།)
།
།
279



ཀུན་མཁྱེན་རྟོན་པ་བཞི་ལྡན།
པོད་བཅུ་གཅིག་པ།
འཁོར་ལོ་སྡོམ་ཆུང་གི་བསྟོད་པ།
བའི་་